4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

บริษัทเป็นผู้ผลิตและจำหน่ายเสื้อผ้าสำเร็จรูปทั้งในและต่างประเทศ
ภายใต้เครื่องหมายการค้าชั้นนำซึ่งเป็นที่รู้จักกันทั้งในและต่างประเทศ รวมทั้งสินค้าที่เป็น
International Brand และ House Brand ของในเครือสหพัฒน์ฯ ได้จำแนกประเภทดังนี้

ผลิตภัณฑ์หลัก:

เสื้อผ้าบุรุษ ภายใต้เครื่องหมายการค้า ARROW, LACOSTE, BSC 2001, PRIMO LINEA

เสื้อผ้าสตรี ภายใต้เครื่องหมายการค้า ARROW, LACOSTE, PRIMO LINEA

เสื้อผ้าเด็ก ภายใต้เครื่องหมายการค้า LACOSTE

ชุดว่ายน้ำ ภายใต้เครื่องหมายการค้า STREAM LINE, ELLE, ARENA , BSC

ผ้ายืด ตามคำสั่งซื้อของลูกค้า

และบริษัทยังเป็นผู้ผลิต ชุดกีฬา, Tracksuit, Blazer, Jacket และ Uniform
ภายใต้เครื่องหมายการค้ารับอนุญาต และตามคำสั่งซื้อของลูกค้า

ฐานการผลิต

  ------------------- ----------------- -----------------------------------
                      สถานที่ตั้ง           

  สำนักงานใหญ่          กรุงเทพมหานคร      ศูนย์กลางบริหารจัดการ
                                        ผลิตเสื้อยืดและชุดว่ายน้ำ

  โรงงานสาขาลำพูน      จังหวัดลำพูน         เสื้อผ้าสำเร็จรูปที่ผลิตจากผ้าทอ

  โรงงานสาขากบินทร์บุรี   จังหวัดปราจีนบุรี      ผลิตผ้ายืดผืน และ
                                        เสื้อผ้าสำเร็จรูปที่ผลิตจากผ้าถัก

  โรงงานสาขาเวลโกรว์   จังหวัดฉะเชิงเทรา    เสื้อผ้าสำเร็จรูปที่หลากหลาย
  ------------------- ----------------- -----------------------------------

สิทธิและประโยชน์จากการส่งเสริมการลงทุน

  บริษัทได้รับบัตรส่งเสริมการลงทุนจำนวน 5 ฉบับ ดังรายละเอียด ปรากฏตามตารางดังนี้

+--------------------------------+------------------+------------------+
| 1. บัตรส่งเสริมเลขที่               | 1733(2)/2546     | 1446(2)/2550     |
+--------------------------------+------------------+------------------+
| 2. วันที่ได้รับบัตรส่งเสริม            | 17/12/2546       | 4/5/2550         |
+--------------------------------+------------------+------------------+
| 3. วันที่เริ่มใช้สิทธิ                 | 12/5/2547        | 15/2/2551        |
+--------------------------------+------------------+------------------+
| 4. เพื่อส่งเสริมการลงทุนในกิจการ     | ผลิตเสื้อผ้าสำเร็จรูป  | ผลิตผล            |
|                                |                  | ิตภัณฑ์สิ่งทอหรือชิ้นส่วน |
+--------------------------------+------------------+------------------+
| 5. สิทธิประโยชน์สำคัญที่บริษัทได้รับ     |                  |                  |
+--------------------------------+------------------+------------------+
| 5.1                            | 8 ปี              |   8 ปี            |
| ได้รับยกเว้น                      |                  |                  |
| ภาษีเงินได้นิติบุคคลสำหรับกำไรสุทธิที่ได้จ | ไม่เกิน 44.90      | ไม่เกิน 184.63     |
| ากการประกอบกิจการที่ได้รับการส่งเสริม | ล้านบาท           | ล้านบาท           |
| นับแต่วันที่มีรายได้จากการประกอบกิจการ |                  |                  |
|                                | (บริษัทได้ใช้ส       |                  |
|                                | ิทธิการยกเว้นภาษีเงิน |                  |
|                                | ได้ครบทั้งจำนวนแล้ว) |                  |
+--------------------------------+------------------+------------------+
| 5.2                            | 8 ปี              | 8 ปี              |
| ได้รับ                           |                  |                  |
| ยกเว้นไม่ต้องนำเงินปันผลจากกิจการที่ได |                  |                  |
| ้รับการส่งเสริมซึ่งได้รับยกเว้นภาษีเงินได้ |                  |                  |
| นิติบุคคล ตามข้อ 5.1               |                  |                  |
| ไปรวมคำนวณเพื่อเสียภาษีเงินได้       |                  |                  |
+--------------------------------+------------------+------------------+
| 5.3                            | -                | 5 ปี              |
| ได้รับก                          |                  |                  |
| ารลดหย่อนภาษีเงินได้นิติบุคคลสำหรับกำไ |                  |                  |
| รสุทธิที่ได้รับจากการลงทุนในอัตราร้อยละ |                  |                  |
| 50                             |                  |                  |
| ของอัตรา                        |                  |                  |
| ปกตินับแต่วันที่พ้นกำหนดระยะเวลาตามข้อ |                  |                  |
| 5.1                            |                  |                  |
+--------------------------------+------------------+------------------+
| 5.4 ได้รับอนุญาตให้หักค่าขนส่ง        | -                | 10 ปี             |
| ค่าไฟฟ้าและค่าน้ำประปา 2           |                  |                  |
| เท่าของค่าใช้จ่าย ดังกล่าว           |                  |                  |
| นับแต่วันที่เริ่มมีรายได้               |                  |                  |
+--------------------------------+------------------+------------------+
| 5.5                            | ร้อยละ 25         | ร้อยละ 25         |
| ได้รับอนุญาตให้หักเงินลงทุนในกา       | ของเงินลงทุน       | ของเงินลงทุน       |
| รติดตั้งหรือก่อสร้างสิ่งอำนวยความสะดวก |                  |                  |
| นอกเหนือไปจากการหักค่าเสื่อมราคาปกติ | (หมดอายุเดือน      |                  |
|                                | กรกฎาคม 2551     |                  |
+--------------------------------+------------------+------------------+

ในฐานะที่เป็นกิจการที่ได้รับการส่งเสริมการลงทุน บริษัทจะต้องปฏิบัติตามเงื่อนไขและข้อกำหนดต่าง
ๆ เกี่ยวกับการส่งเสริมการลงทุนโดยเคร่งครัด

4.2 การตลาดและภาวะการแข่งขัน

สถานการณ์และแนวโน้มอุตสาหกรรมสิ่งทอและเครื่องนุ่งห่มของไทย

สถานการณ์การส่งออกสิ่งทอและเครื่องนุ่งห่มของไทยในปี 2555 มีมูลค่าการส่งออกรวม 7,219.88
ล้านเหรียญสหรัฐฯ ลดลงร้อยละ 12.54 เทียบกับปี 2554
เนื่องจากการชะลอตัวของเศรษฐกิจสหรัฐอเมริกาและสหภาพยุโรป
และภาวะการแข่งขันจากประเทศคู่แข่งที่มีความรุนแรงมากขึ้นโดยเฉพาะอย่างยิ่งคู่แข่งที่มีต้นทุนการผลิตที่ต่ำกว่า

   1. กลุ่มสิ่งทอ มีมูลค่าการส่งออก 4,246.12 ล้านเหรียญสหรัฐฯ ลดลงร้อยละ 14.74
เมื่อเทียบกับปีก่อน ผลิตภัณฑ์ที่สำคัญ คือ ผ้าผืน ตลาดส่งออกมากที่สุด ได้แก่ เวียดนาม บังคลาเทศ
พม่า และสหรัฐอาหรับเอมิเรตส์

2. กลุ่มเครื่องนุ่งห่ม มีมูลค่าการส่งออก 2,973.76 ล้านเหรียญสหรัฐฯ
ลดลงร้อยละ 9.20 เมื่อเทียบกับปีก่อน ตลาดส่งออกหลัก เช่น อาเซียน ญี่ปุ่น
สหรัฐอเมริกาและสหภาพยุโรป

ภาวะการแข่งขัน

สิ่งทอเป็นสินค้าส่งออกของไทยที่มีความสำคัญทั้งในด้านการสร้างรายได้เงินตราต่างประเทศ
การจ้างงาน และการเชื่อมโยงในแนวลึกกับอุตสาหกรรมอื่นๆ ที่เกี่ยวข้อง
จึงมีบทบาทสำคัญต่อการพัฒนาอุตสาหกรรมต่างๆ มากมาย ปัจจุบันต้องเผชิญกับการแข่งขันที่รุนแรงขึ้น
โดยเฉพาะคู่แข่งขันในตลาดระดับล่างซึ่งมีความได้เปรียบด้านต้นทุนค่าแรงงานที่ต่ำกว่า
คู่แข่งที่สำคัญในปัจจุบัน ได้แก่ จีน อินโดนีเซีย และเวียดนาม จากคู่แข่งทั้ง 3 ประเทศ
มีลักษณะการผลิตและส่งออกสิ่งทอที่คล้ายคลึงกับไทยในหลายด้าน
แต่อาศัยความได้เปรียบด้านค่าจ้างแรงงานในระดับต่ำกว่า เป็นตัวผลักดันสำคัญในการส่งออก
ขณะที่การทำตลาดยังมีไม่มากนัก ส่วนใหญ่เป็นการรับจ้างตามคำสั่งซื้อหรือจำหน่ายสินค้าผ่าน
Trading Company เป็นสำคัญ

แนวโน้มสิ่งทอและเครื่องนุ่งห่มไทยปี 2556

ด้านการผลิต

ปัจจุบันของอุตสาหกรรมสิ่งทอไทยประสบภาวะขาดแคลนแรงงาน ประกอบกับนโยบายการขึ้นค่าแรง
ขั้นต่ำ 300 บาททั่วประเทศตั้งแต่วันที่ 1 มกราคม 2556 ส่งผลให้ผู้ประกอบการต้องปรับตัว
โดยอุตสาหกรรมสิ่งทอ
ต้นน้ำและกลางน้ำของไทยมีแนวโน้มขยายหรือย้ายฐานการลงทุนไปยังประเทศเพื่อนบ้านมากขึ้นทั้งในพม่า
และกัมพูชา เนื่องจากมีแรงงานจำนวนมากและค่าจ้างแรงงานต่ำกว่าไทย
ปัจจุบันสถาบันพัฒนาอุตสาหกรรมสิ่งทอได้ตั้งศูนย์ให้ข้อมูลเชิงลึกการลงทุนในประเทศเพื่อนบ้านแก่สมาชิก
ทั้งด้านกฎหมาย กฎระเบียบต่าง ๆ ด้านศุลกากร ภาษี และอื่นๆ
เพื่ออำนวยความสะดวกแก่ผู้ประกอบการ

ด้านการส่งออก

สำหรับแนวโน้มการผลิตและการส่งออกในปี 2556 พิจารณาจากปัจจัยลบ ได้แก่
ความไม่แน่นอนในภาวะเศรษฐกิจโลก
รวมถึงวิกฤตหนี้สินในกลุ่มสหภาพยุโรปที่ยังส่งผลเสียต่อความเชื่อมั่นในภาคธุรกิจและกลุ่มผู้บริโภค
อย่างไรก็ตามยังมีปัจจัยบวกซึ่งได้แก่ ตลาดอาเซียนที่คาดว่าจะเติบโตได้ดี และตลาดเกิดใหม่ในกลุ่ม
BRIC (บราซิล รัสเซีย อินเดีย และจีน) ที่จะเป็นตลาดสำคัญในการเติบโตของตลาดโลก
จากปัจจัยลบและปัจจัยบวกที่กล่าวมา คาดว่าการส่งออกในปี2256 จะทรงตัว

และจากการที่ประเทศไทยจะเข้าสู่กลุ่มประชาคมเศรษฐกิจอาเซียน (Asean Economic
Community: AEC) ในปี 2558
ทำให้อาเซียนเป็นตลาดและฐานการผลิตเดียวกันและมีการเคลื่อนย้าย สินค้า บริการ การลงทุน
เงินทุน รวมทั้งแรงงานมีฝีมืออย่างเสรีมากขึ้น
ประกอบกับการส่งออกสินค้าสิ่งทอของไทยไปยังกลุ่มประเทศอาเซียนมีสัดส่วนที่สูง
และนับเป็นกลุ่มคู่ค้าที่สำคัญทั้งในปัจจุบันและอนาคต
จึงมีความจำเป็นที่ผู้ประกอบการจะต้องศึกษาข้อมูลที่เกี่ยวข้องกับประเทศต่างๆในอาเซียน
เพื่อให้สินค้าของไทยมีโอกาสเปิดตลาดใหม่หรือขยายตลาดไปยังกลุ่มดังกล่าวได้มากขึ้น

ดังนั้นเพื่อให้การส่งออกสิ่งทอของไทยยืนหยัดได้ในตลาดโลก
ท่ามกลางกระแสการแข่งขันที่รุนแรงในปัจจุบัน
จึงจำเป็นอย่างยิ่งที่ผู้ส่งออกไทยจะตระหนักถึงความสำคัญของการพัฒนาคุณภาพสินค้าเพื่อหลีกเลี่ยงการแข่งขันในตลาดระดับล่าง
และพยายามสร้างมูลค่าเพิ่มให้กับสิ่งทอไทยด้วยการพัฒนาการออกแบบสินค้าให้สอดคล้องกับความต้องการของตลาดควบคู่ไปกับการเร่งทำการตลาดในเชิงรุก

(ที่มา : ข้อมูลอ้างอิงจากสำนักงานเศรษฐกิจอุตสาหกรรม)

ตลาดต่างประเทศ

จากภาวะการชะลอตัวของเศรษฐกิจสหรัฐอเมริกาและสหภาพยุโรป
และการประกาศขึ้นค่าแรงขั้นต่ำของไทย
ส่งผลกระทบต่อการส่งออกอุตสาหกรรมสิ่งทอและเครื่องนุ่งห่มไทย
ซึ่งได้ส่งผลกระทบต่อผลการดำเนินงานของบริษัทในด้านการส่งออกลดลงร้อยละ 64.84
ทำให้ไม่บรรลุเป้าหมายขององค์กร เนื่องจากลูกค้าบางรายลดปริมาณคำสั่งซื้อ
และบางส่วนได้ย้ายฐานการผลิตไปยังประเทศที่มีค่าแรงต่ำกว่า
เพราะได้รับผลกระทบจากภาวการณ์ดังกล่าว

บริษัทได้ปรับเปลี่ยนกลยุทธ์การดำเนินงานเพื่อรองรับการเปลี่ยนแปลงทั้งในปัจจุบันและอนาคต
และได้ขยายฐานลูกค้าในต่างประเทศเพิ่มมากขึ้น
โดยมุ่งเน้นการพัฒนาผลิตภัณฑ์และนวัตกรรมใหม่ๆของผ้าถักและเสื้อผ้าสำเร็จรูปไปยังกลุ่มประเทศอาเซียน
อาทิ ญี่ปุ่น และเวียดนาม ด้วยความได้เปรียบจากการที่เป็นผู้ผลิตผ้าถัก
ทำให้มีวัตถุดิบที่มีความหลากหลาย และความเป็นพิเศษในด้านการออกแบบโครงสร้างและลายผ้า
ตลอดจนการพัฒนารูปแบบเสื้อผ้าให้มีความทันสมัย พร้อมทั้งได้ศึกษาแนวโน้มแฟชั่นที่เป็นสากล
เพื่อพัฒนาผลิตภัณฑ์ให้เหมาะกับความต้องการของลูกค้ากลุ่มเป้าหมาย
ปัจจุบันบริษัทได้รับคำสั่งซื้อเพิ่มมากขึ้นจากกลุ่มประเทศดังกล่าว

นอกจากนี้ยังได้ร่วมกับพันธมิตรในส่วนของ Supplier
และบริษัทคู่ค้าขยายตลาดไปสู่กลุ่มลูกค้าตลาดยุโรป และอังกฤษ
รวมถึงการได้ร่วมพัฒนาผ้าผืนกับลูกค้าเพื่อนำเสนอเข้าใน Fabric library ของลูกค้า
เพื่อพิจารณาในการนำเสนอเข้าใน Collection รวม
นับได้ว่าเป็นการเพิ่มโอกาสในการขายมากขึ้น และได้มีการพัฒนาช่องทางการจัดจำหน่าย
เพื่อให้เกิดความสามารถเชิงการแข่งขันให้เป็นที่รู้จักและยอมรับในตลาดต่างประเทศเพิ่มมากขึ้น

และได้ร่วมกิจกรรมการออกแสดงสินค้าในต่างประเทศ
ซึ่งที่ผ่านมาส่งผลให้บริษัทได้รับคำสั่งซื้อจากกิจกรรมดังกล่าวด้วย อาทิ

  ● บริษัทดำเนินการอย่างต่อเนื่องในการเข้าร่วมกิจกรรมการออกแสดงสินค้าในต่างประเทศ อาทิ
  งาน Texworld ที่ประเทศฝรั่งเศส และงาน Shanghai Textile International Trade
  Fair ที่ประเทศจีน โดยนำนวัตกรรมผ้าถัก (knitted fabric) และ เสื้อผ้าสำเร็จรูป
  ร่วมแสดงในงานดังกล่าว

  ● บริษัทได้จัดทีมงานเพื่อเดินทางไปพบตัวแทน (Agent) และลูกค้าในต่างประเทศโดยตรง
  เพื่อกระชับความสัมพันธ์อันดีต่อกัน อาทิ ประเทศเกาหลี และเวียดนาม
  เพื่อนำเสนอขายผลิตภัณฑ์และนวัตกรรมใหม่ๆ ตั้งแต่ การออกแบบ การผลิตผ้า
  การสร้างแพทเทิร์น การตัดเย็บเป็นเสื้อผ้าสำเร็จรูปแบบครบวงจร (Original Design
  Manufacture :ODM)เพื่อสร้างเสริมศักยภาพเชิงการแข่งชัน

และในปี 2555 ลูกค้าที่เป็น Agent จากประเทศญี่ปุ่น ได้มีแนวโน้มขยายฐานการผลิตโดยการ
Outsourcing มายังประเทศไทยเพิ่มมากขึ้น ส่งผลให้ผู้ประกอบการไทยได้รับคำสั่งซื้อเพิ่มมากขึ้น
ซึ่งบริษัทฯ ก็ได้รับคำสั่งซื้อเพิ่มขึ้นจากลูกค้าญี่ปุ่นเช่นกัน
แม้ว่ายอดคำสั่งซื้อจากลูกค้าต่างประเทศในปีที่ผ่านมาจะยังไม่บรรลุตามเป้าหมาย
แต่ก็มีแนวโน้มการเปลี่ยนแปลงที่ดีขึ้น

ช่องทางการจำหน่ายตลาดต่างประเทศ บริษัทฯ จัดจำหน่ายผ้าถักและเสื้อผ้าสำเร็จรูปผ่าน
Trading Firm และจำหน่ายตรงให้กับลูกค้าทั้งใน สหรัฐอเมริกา ยุโรป และเอเชีย

ตลาดในประเทศ

ผลกระทบจากภาวะต้นทุนแรงงานที่สูงขึ้น ทำให้เสียเปรียบคู่แข่งจากจีน เวียดนาม
และกัมพูชาที่ผลิตได้ในต้นทุนที่ต่ำกว่า ตลาดไทยจึงเต็มไปด้วยสินค้าจากประเทศดังกล่าว
โดยเฉพาะอย่างยิ่งในปีที่ผ่านมามีการนำเข้าสินค้าแบรนด์เนมจากต่างประเทศเป็นจำนวนมากเข้ามาจำหน่ายในประเทศ
ทำให้เกิดการแข่งขันเพื่อช่วงชิงส่วนแบ่งการตลาด

บริษัทเชื่อมั่นว่ามีความเชี่ยวชาญในธุรกิจหลัก
พร้อมประสบการณ์และเป็นผู้ผลิตสินค้าที่มีคุณภาพมาตรฐานสากล
มีทีมงานธุรกิจและดีไซน์ที่ศึกษาแนวโน้มแฟชั่นทั้งในและต่างประเทศ
เพื่อนำเสนอความทันสมัยให้ลูกค้าได้ตลอดเวลา โดยมีบริษัท ไอ.ซี.ซี.อินเตอร์เนชั่นแนล
จำกัด(มหาชน) เป็นผู้จัดจำหน่ายรายใหญ่ ได้ร่วมกันพัฒนาธุรกิจในเชิงรุกอย่างต่อเนื่อง
เพื่อสร้างเอกลักษณ์ที่แตกต่างจากคู่แข่งอย่างชัดเจน สร้างมูลค่าให้กับแบรนด์และสินค้า
นอกจากนี้ยังได้ร่วมสำรวจความพึงพอใจและความต้องการของลูกค้าอย่างสม่ำเสมอและต่อเนื่อง
และร่วมจัดทำโฆษณาส่งเสริมการขาย และกิจกรรมทางการตลาดและสังคม

ปัจจุบันการแข่งขันในด้านเครื่องหมายการค้ายังเป็นสิ่งสำคัญเช่นเคย
แต่บริษัทมั่นใจว่าสินค้าของบริษัทเป็นที่นิยมและยอมรับในคุณภาพมาตรฐาน
พร้อมยังสามารถรักษาส่วนแบ่งการตลาดในประเทศได้เป็นอย่างดี

ชุด Uniform

และจากความมุ่งมั่นในการขยายฐานการตลาด Uniform และผ้าถัก (Knitted Fabric)
เพื่อสามารถสร้างให้เป็นรายได้หลักในอนาคต
โดยคำนึงถึงหลักการแข่งขันทั้งด้านคุณภาพและราคาที่เหมาะสม ซึ่งบริษัทได้มีหน่วยงานรับจ้างผลิต
(Made To Order) รวมถึงการจัดทำชุด Uniform โดยนำเสนอและจำหน่ายตรงต่อลูกค้า
ปัจจุบันบริษัทมีส่วนแบ่งการตลาด Uniform ที่เติบโตขึ้นจากปีที่ผ่านมา
และมีแนวโน้มจะสามารถเติบโตต่อไปได้อีกในอนาคต

เครื่องหมายการค้าของบริษัท (House Brand) 0

“PROUD”

PROUD เป็นเสื้อผ้าสำหรับสุภาพสตรีรูปร่างพิเศษที่มีรูปแบบตามสมัยนิยม
บริษัทได้พัฒนานวัตกรรมผ้าทั้งในกลุ่มผ้ายืดและผ้าทอเพื่อให้มีคุณสมบัติพิเศษแตกต่างจากคู่แข่งขัน
โดยมีคุณภาพดี สวมใส่สบาย ซึ่งได้รับความสนใจจากผู้บริโภคกลุ่มเป้าหมาย

“360 (THREE SIX O) “

แบรนด์ 360 (THREE SIX O) เป็นสินค้าสำหรับกลุ่มผู้หญิงที่นำสมัย
เน้นการตบแต่งผลิตภัณฑ์ด้วยงานฝีมือ(Handmade) โดยมีรูปแบบและสีสันที่หลากหลาย
มีความทันสมัยตามแฟชั่น และมีจุดเด่นในการให้ลูกค้าเลือกซื้อสินค้าได้ตามความพึงพอใจ
รูปแบบและขนาดที่เหมาะสมกับรูปร่าง โดยสามารถแยกซื้อชุดส่วนบนหรือส่วนล่างได้อย่างอิสระ
ต่างสีต่างขนาด ตามความต้องการของลูกค้า
สร้างความโดดเด่นและความแตกต่างให้กับแบรนด์ได้เป็นอย่างดี

“SWOOP”

เสื้อผ้าสไตล์ลำลอง เป็นการผสมผสานกันระหว่างวัตถุดิบที่เป็นมิตรกับสิ่งแวดล้อม
และการออกแบบที่ทันสมัยสำหรับผู้ชาย มีเอกลักษณ์ของแบรนด์ คือ ดีไซน์ทันสมัยสไตล์ลำลอง
ควบคู่ไปกับการใส่ใจสิ่งแวดล้อม

ช่องทางการจัดจำหน่าย

1.บริษัทแต่งตั้งตัวแทนจัดจำหน่าย คือ บริษัท ไอ.ซี.ซี.อินเตอร์เนชั่นแนล จำกัด (มหาชน)
เป็นบริษัทในกลุ่มสหพัฒน์และเป็นลูกค้ารายใหญ่ของบริษัท
เป็นบริษัทชั้นนำที่มีศักยภาพและความเชี่ยวชาญในการทำการตลาดในประเทศ
โดยมีช่องทางจัดจำหน่ายหลักให้กับห้างสรรพสินค้า ดิสเคาน์สโตร์
รวมถึงการเปิดร้านค้าในศูนย์การค้าชั้นนำทั่วประเทศ

2. เปิดร้านค้า (SHOP) โดยบริหารจัดการเอง รวมถึง Corner / Counter
ในห้างสรรพสินค้าชั้นนำทั้งในกรุงเทพฯและปริมณฑล ภายใต้เครื่องหมายการค้าของบริษัท (House
Brand) เพื่อให้ครอบคลุมผู้บริโภคกลุ่มเป้าหมายในทุกพื้นที่ได้อย่างมีประสิทธิภาพ
ปัจจุบันได้มุ่งขยายสู่ Community Mall ตลอดจนจำหน่ายผ่าน Factory Outlet
ทั้งของเครือสหพัฒน์และคู่ค้าภายนอก ซึ่งในปีที่ผ่านมาบริษัทได้ขยายจำนวนร้านค้า
และเคาน์เตอร์ในห้างสรรพสินค้าเพิ่มมากขึ้น พร้อมมีการจัดกิจกรรมส่งเสริมการขาย
รวมทั้งการนำสินค้าจัดแสดงในงานต่างๆ เพื่อเป็นการประชาสัมพันธ์ brand
ให้เป็นที่รู้จักอย่างต่อเนื่อง

3. จำหน่ายตรงให้กับลูกค้าผู้บริโภคในการจัดทำชุดเครื่องแบบ(Uniform) สำนักงาน(Office)
และโรงงาน(Work Wear) ให้กับ องค์กรชั้นนำทั้งภาครัฐ เอกชน และรัฐวิสาหกิจ

การจัดหาผลิตภัณฑ์

บริษัทจัดหาและสั่งซื้อวัตถุดิบในประเทศเป็นหลัก
เนื่องจากมีความเชื่อมั่นในคุณภาพและได้ร่วมพัฒนากับคู่ค้าอย่างต่อเนื่อง
เพื่อสนับสนุนการค้าในประเทศ ส่วนด้านผ้าถัก(Knitted Fabric)
ใช้ผลผลิตจากโรงถักผ้ายืดของบริษัท ซึ่งนับเป็นความได้เปรียบจากการที่บริษัทฯ
เป็นผู้ผลิตเสื้อยืดที่ครบวงจรตั้งแต่การออกแบบ การถักผ้า และกระบวนการผลิตเป็นเสื้อผ้าสำเร็จรูป
รวมถึงการที่บริษัทฯ ได้จัดตั้งโรงงานในเขตส่งเสริมการลงทุน โซน 3 ทำให้ได้สิทธิพิเศษจาก BOI
ก่อให้เกิดความได้เปรียบในการพัฒนาต้นทุน

ทั้งนี้บริษัทยังจัดหาวัตถุดิบจากแหล่งอื่นทั้งในและต่างประเทศมาทดแทน โดยมีคุณภาพเท่าเทียมกัน
เพื่อพัฒนาสู่ความเป็นมิตรต่อสิ่งแวดล้อมและเป็นไปตามนโยบายการทำธุรกิจที่ยั่งยืน

ทิศทางการดำเนินธุรกิจ

บริษัทได้กำหนดวิสัยทัศน์ที่มุ่นเน้นการเติบโตอย่างต่อเนื่องและยั่งยืนเพื่อก้าวสู่ความเป็นเลิศในอุตสาหกรรมสิ่งทอและเครื่องนุ่งห่ม
โดยกำหนดวัตถุประสงค์เชิงกลยุทธ์ที่ชัดเจนเพื่อใช้เป็นแนวทางในการจัดทำแผนธุรกิจของทุกหน่วยงานและให้เป็นไปในทิศทางเดียวกัน
โดยยึดหลัก ดังนี้

1.  การปรับปรุงการบริหารจัดการเพื่อบรรลุวิสัยทัศน์และเป้าหมายทางธุรกิจ

-   การสร้างนวัตกรรม เพื่อขยายธุรกิจในต่างประเทศ
    และเร่งขยายธุรกิจหลักและขยายไปยังธุรกิจต่อเนื่องขององค์กร

-   มุ่งสร้างผู้นำพร้อมพัฒนาให้เป็นทั้งคนดีและคนเก่ง

2.  การดำเนินธุรกิจควบคู่ไปกับนโยบายความรับผิดชอบต่อสังคม ชุมชนและสิ่งแวดล้อม

-   มุ่งสร้างความสัมพันธ์ที่ดีต่อสังคมและชุมชน

การพัฒนาองค์กร

1.  สร้างความแข็งแกร่งในการเป็นผู้ผลิตเสื้อผ้าถัก ที่มีความได้เปรียบในด้านการผลิตผ้ายืด
    (Knitted Fabric)ที่มีความหลากหลาย
    และการบริหารจัดการทรัพย์สินที่มีอยู่ให้เกิดประโยชน์สูงสุด

2.  พัฒนานวัตกรรมสินค้าที่มีมูลค่าเพิ่มและเป็นมิตรต่อสิ่งแวดล้อม
    เพื่อตอบสนองความต้องการของผู้บริโภค

3.  พัฒนาผลิตภัณฑ์ที่ครบวงจรและเป็นมิตรต่อสิ่งแวดล้อม เพื่อเสริมสร้างคุณภาพชีวิตของผู้บริโภค

4.  พัฒนาศักยภาพทางการจำหน่ายและการตลาด
    ตลอดจนการพัฒนาระบบข้อมูลที่สำคัญเพื่อการวางแผนงาน
    เพื่อให้แข่งขันได้ทั้งตลาดในประเทศและตลาดต่างประเทศ
    รวมถึงการเตรียมความพร้อมสู่การเติบโตในอนาคต

5.  นำระบบซอฟต์แวร์ต่าง ๆ เช่น ระบบ SAP เข้ามาช่วยในการดำเนินงานต่าง ๆ ให้เป็นระบบ
    Real Time เพื่อช่วยในการพัฒนาประสิทธิภาพ

6.  สร้างพันธมิตรทางธุรกิจ เพื่อเสริมสร้างความแข็งแกร่งในธุรกิจ

  7. บริหารจัดการภายใต้ “เศรษฐกิจพอเพียง” และ “หลักการกำกับดูแลกิจการที่ดี”

4.3 การจัดผลิตภัณฑ์และบริการ

  ปัจจุบันบริษัทฯ มีสำนักงานใหญ่ และโรงงานสาขาอีก 3 แห่ง คือ

สำนักงาน + โรงงาน - 666 ถ.พระราม 3 แขวงบางโพงพาง เขตยานนาวา กรุงเทพฯ 10120

ผลิต : เสื้อผ้าบุรุษ สตรี เด็ก และชุดว่ายน้ำ

สาขาลำพูน - 77 หมู่ที่ 6 ถ.ลำปาง-เชียงใหม่ ต.บ้านกลาง อ.เมือง ลำพูน 51000

ผลิต : เสื้อผ้าบุรุษ สตรี และเด็ก

สาขากบินทร์บุรี - 216 หมู่ที่ 5 ถ.สุวรรณศร ต.นนทรี อ.กบินทร์บุรี ปราจีนบุรี 25110

ผลิต : เสื้อผ้าบุรุษ สตรี เด็ก และผ้ายืด

สาขาเวลโกรว์ - 114 หมู่ 5 ต.บางสมัคร อ.บางปะกง ฉะเชิงเทรา 24180

ผลิต : เสื้อผ้าบุรุษ และสตรี

กำลังการผลิตและปริมาณการผลิต

+-----------------------+--------------+---------------+--------------+
|                       | ปี 2555       | ปี 2554        | ปี 2553       |
+-----------------------+--------------+---------------+--------------+
| กำลังการผลิต (หน่วย :    | 1,344,000    | 1,200,000     | 1,158,000    |
| ตัว)                   |              |               |              |
|                       | 180,000      | 180,000       | 180,000      |
| - เสื้อผ้าบุรุษ และ ชุดเด็ก  |              |               |              |
|                       | 220,000      | 220,000       | 208,800      |
| - เสื้อผ้าสตรี            |              |               |              |
|                       |              |               |              |
| - ชุดว่ายน้ำ             |              |               |              |
+-----------------------+--------------+---------------+--------------+
| รวม                   | 1,744,000    | 1,620,000     | 1,546,800    |
+-----------------------+--------------+---------------+--------------+
| ปริมาณการผลิตจริง        | 994,579      | 970,548       | 939,448      |
|                       |              |               |              |
| - เสื้อผ้าบุรุษ และ ชุดเด็ก  | 127,660      | 161,571       | 155,091      |
|                       |              |               |              |
| - เสื้อผ้าสตรี            | 196,528      | 202,622       | 162,211      |
|                       |              |               |              |
| - ชุดว่ายน้ำ             |              |               |              |
+-----------------------+--------------+---------------+--------------+
| รวม                   | 1,318,767    | 1,334,741     | 1,256,750    |
+-----------------------+--------------+---------------+--------------+
| การใช้กำลังการผลิต (%)   | 75.62        | 82.39         | 81.24        |
+-----------------------+--------------+---------------+--------------+

หมายเหตุ : จำนวนกะที่สามารถผลิตได้จริง 1 กะ และจำนวนกะที่ผลิตจริง 1 กะ

การจัดหาผลิตภัณฑ์

บริษัทฯ จัดหาและสั่งซื้อวัตถุดิบในประเทศเป็นหลัก
เนื่องจากมีความเชื่อมั่นในคุณภาพและได้ร่วมพัฒนากับคู่ค้าอย่างต่อเนื่อง
เพื่อสนับสนุนการค้าในประเทศ ส่วนด้านผ้าถัก(Knitted Fabric)
ใช้ผลผลิตจากโรงถักผ้ายืดของบริษัท ซึ่งนับเป็นความได้เปรียบจากการที่บริษัทฯ
เป็นผู้ผลิตเสื้อยืดที่ครบวงจรตั้งแต่การออกแบบ การถักผ้า และกระบวนการผลิตเป็นเสื้อผ้าสำเร็จรูป
ทั้งนี้บริษัทได้ลงทุนในเครื่องจักร และเทคโนโลยีที่ทันสมัย
ควบคู่กับการพัฒนาศักยภาพในด้านฝีมือแรงงานให้มีทักษะที่ดีอย่างต่อเนื่อง
เพื่อเสริมสร้างกระบวนการผลิตให้มีประสิทธิภาพยิ่งขึ้น และจากการที่บริษัทฯ
ได้จัดตั้งโรงงานในเขตส่งเสริมการลงทุน โซน 3 ทำให้ได้สิทธิพิเศษจาก BOI
ก่อให้เกิดความได้เปรียบในการพัฒนาต้นทุน บริษัทฯ ได้ร่วมกับคู่ค้า (SUPPLIER)
ผลิตวัตถุดิบที่มีนวัตกรรมใหม่ ๆ
โดยคำนึงถึงการตอบสนองความต้องการของลูกค้าและเป็นมิตรกับสิ่งแวดล้อม
รักษาทรัพยากรธรรมชาติ

แหล่งวัตถุดิบของบริษัทมีทั้งในประเทศและต่างประเทศ สัดส่วนการซื้อวัตถุดิบประมาณร้อยละ 75
จากแหล่งผลิตภายใน และประมาณร้อยละ 25 นำเข้ามาจากต่างประเทศ
เพื่อตอบสนองความต้องการของลูกค้า
และเพิ่มความแปลกใหม่ของวัตถุดิบที่บ้านเราไม่สามารถผลิตได้ พร้อมนำนวัตกรรมใหม่ ๆ
มาพัฒนาคุณภาพวัตถุดิบเพื่อสร้างมูลค่าเพิ่มให้กับสินค้าและแบรนด์

บริษัทมีกระบวนการจัดซื้อจัดหา เป็นกระบวนการสำคัญในการบริหารค่าใช้จ่ายและคุณภาพสินค้า
เพื่อให้เกิดประโยชน์สูงสุดต่อบริษัท จึงให้มีหลักเกณฑ์และระบบการประเมิน และคัดเลือกคู่ค้า
ระบบการตรวจสอบและติดตามการปฏิบัติงานผ่านระบบ Approve Vender List
ตามมาตรฐานสากล ISO 9001 ในปี 2555 บริษัทได้มีการประเมินคู่ค้า โดยแยกเป็นกลุ่มดังนี้

ผลการประเมินคู่ค้า ประจำปี 2555

  ----------------------- --------------------------- --------------------
  กลุ่มคู่ค้า                  จำนวน ( แห่ง )               สัดส่วน ( % )

  กลุ่ม A                   170                         82.93

  กลุ่ม B                   16                          7.80

  กลุ่ม C                   19                          9.27

  รวม                     205                         100
  ----------------------- --------------------------- --------------------

หมายเหตุ : หลักเกณฑ์การประเมิน

กลุ่ม A คะแนน 90 - 100 คะแนน

กลุ่ม B คะแนน 80 – 90 คะแนน

กลุ่ม C คะแนน น้อยกว่า 80 คะแนน

4.4 งานที่ยังไม่ได้ส่งมอบ

- ไม่มี -